CELEX: 62015CN0391
Language: el
Date: 2015-07-20 00:00:00
Title: Υπόθεση C-391/15: Αίτηση προδικαστικής αποφάσεως την οποία υπέβαλε το Tribunal Superior de Justicia de Andalucía (Ισπανία) στις 20 Ιουλίου 2015 — Marina del Mediterráneo, S.L. κ.λπ. κατά Consejería de Obras Públicas y Vivienda de la Junta de Andalucía

19.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 346/6
            
         Αίτηση προδικαστικής αποφάσεως την οποία υπέβαλε το Tribunal Superior de Justicia de Andalucía (Ισπανία) στις 20 Ιουλίου 2015 — Marina del Mediterráneo, S.L. κ.λπ. κατά Consejería de Obras Públicas y Vivienda de la Junta de Andalucía
   (Υπόθεση C-391/15)
   (2015/C 346/07)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Andalucía
   
      Διάδικοι στην υπόθεση της κύριας δίκης
   
   
      Προσφεύγουσες: Marina del Mediterráneo, S.L., Marina del Mediterráneo Duquesa, S.L., Marina del Mediterráneo Estepona, S.L., Marina del Mediterráneo Este, S.L., Marinas del Mediterráneo Torre, S.L., Marina del Mediterráneo Marbella, S.L., Gómez Palma, S.C., Enrique Alemán, S.A., Cyes Infraestructuras, S.A., Cysur Obras y Medioambiente, S.A.
   
      Καθής: Consejería de Obras Públicas y Vivienda de la Junta de Andalucía
   
      Λοιποί διάδικοι: Agencia Pública de Puertos de Andalucía, U.T.E. Nassir Bin Abdullah and Sons, S.L., Puerto Deportivo de Marbella, S.A., και Ayuntamiento de Marbella
   
      Προδικαστικά ερωτήματα
   
   
               1)
            
            
               Έχουν τα άρθρα 1, παράγραφος 1, και 2, παράγραφος 1, στοιχεία α' και β', της οδηγίας 89/665 (1), υπό το πρίσμα των αρχών της καλόπιστης συνεργασίας και της πρακτικής αποτελεσματικότητας της οδηγίας, την έννοια ότι αντιτίθενται σε εθνική ρύθμιση, όπως το άρθρο 310, παράγραφος 2, του νόμου 30/2007 της 30ής Οκτωβρίου, περί δημόσιων συμβάσεων (νυν άρθρο 40, παράγραφος 2, του βασιλικού νομοθετικού διατάγματος 3/2011, περί εγκρίσεως του ενοποιημένου κειμένου του νόμου περί δημόσιων συμβάσεων), καθόσον αυτή δεν επιτρέπει την άσκηση προδικαστικής προσφυγής κατά των ενδιάμεσων πράξεων της αναθέτουσας αρχής, όπως είναι η πράξη με την οποία γίνεται δεκτή η υποψηφιότητα διαγωνιζομένου, στην περίπτωση του οποίου διαπιστώνεται ότι δεν συντρέχουν οι προϋποθέσεις τεχνικής ικανότητας και οικονομικής επάρκειας τις οποίες επιβάλλει η εθνική νομοθεσία και η νομοθεσία της Ένωσης;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα, έχουν άμεσο αποτέλεσμα τα άρθρα 1, παράγραφος 1, και 2, παράγραφος 1, στοιχεία α' και β', της οδηγίας 89/665;
            
         
      (1)  Οδηγία 89/665 του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων (ΕΕ L 395, σ. 33).